Владимир (Украинæ)
Владимир ( — Володымыр) у сахар Украинæйы Волыны облæсты. Йæ раздæры ном уыд Владимир-Волынский (1944-æм азæй 2021-æм азы декабры онг).

Истори 
Сахар хæссы кънйаз Владимир Святославы фырты ном, йæ кой фыццаг хатт кæны азгайфыст 988-æм азы. Астæузаманы ма зындгонд уыди йæ латинаг номæй дæр, Лодомери (Lodomeria), зæгъгæ. XI-XII æнусты уыдис Киевы Уырысы ахсджиагдæр сахартæй иу, Киев æмæ Черниговы æмсæр. XII æнусæй сси хицæн Волыны кънйазады сæйраг сахар, æлдариуæг дзы кодта Владимир Мономахы фырт Мстиславы фырт Изяслав.

Фыццаг дунеон хæсты фæстиуæгæн сахар дзырддаг фæци æртæ бæстæйы ’хсæн æмæ баззадис, хæдбардинад чи райста, уыцы Польшæйы. Цæрджыты фылдæр хай уыцы рæстæг уыдысты польшæйæгтæ æмæ дзуттæгтæ.

1939-æм азы, немыц Польшæмæ бырсын куы райдыдтой, сахар байстой советон æфсæддонтæ, æмæ уыцы азы ноябрæй уый бацыдис Украинæйы ССР-йы скондмæ. Тагъд рæстæджы цы Фыдыбæстæйы Стыр хæст райдыдта, уый дæргъы сахар ссæрибар кодтой æрмæстдæр 1944-æм азы 20 июлы.

Фиппаинæгтæ 

Волыны облæсты сахартæ